《同诸君携咀别何振卿得翩字》
明代·胡直

省中长和白云篇，物外招邀两骑联。忽听骊歌悲旧社，不堪烟骑入新年。

和风柳变莺初合，积雪庭空月正圆。此夜相看须酩酊，朝来五马去翩翩。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。